jkorsvik/nowiki_second_scrape_merged huggingface dataset:
Dilbagh Singh Kler

Dilbagh Singh Kler (født 14. april 1936 i Jesselton i Britisk Nord-Borneo, død 18. oktober 2012 i Kota Kinabalu i Sabah), også kjent som «the Flying Sikh», var en friidrettsutøver fra Malaysia, som representerte landet under Sommer-OL i Tokyo i 1964. Han konkurrerte i grenen 3000 meter hinderløp, uten å kvalifisere seg til finalen, med tiden 9:18.8.Etter å ha deltatt i Asialekene i Jakarta i 1962 ble Singh Kler tatt ut til å representere Britisk Nord-Borneo i øvelsene 1 mile og 3000 meter hinder i Samveldelekene i Perth samme år. Under Samveldelekene i Kingston i 1966 representerte Singh Kler Malaysia i de samme øvelsene.Singh Kler deltok ved flere anledninger i Sørøstasialekene, hvor han har tatt fire gullmedaljer, og han tok nasjonal rekord i 3000 meter hinder den 15. desember 1971 med tiden 9:16.0 - en rekord som ikke ble slått før i 1982. 
Han jobbet som trener for det statlige Youth and Sports Ministry fra 1972 til 1991,  og i 2006 ble han tildelt datuktittelen, som tilsvarer riddertittelen.


== Referanser ==


== Eksterne lenker ==
(en) Dilbagh Singh Kler – Olympedia 
(en) Dilbagh Singh Kler – Sports-Reference (OL-resultater – arkivert) 
(en) Dilbagh Singh Kler – Commonwealth Games Federation 
(en) Dilbagh Singh Kler – Commonwealth Games Federation
Hertug av Montblanc

Hertug av Montblanc er en adelstittel innført av Johan I av Aragón i 1387 da han utnevnte sin bror, Martin til hertug. Tittelen gjaldt byen Montblanc, som fra da av ble tilknyttet kronen. Tittelen er senere benyttet i Spanias kongehus. Etter gjeninnsettelsen av Bourbon-dynastiet i 1975, ble tittelen hertug av Montblanc tatt i bruk som en av flere titler for den spanske tronarvingen.


== Referanser ==
Christopher Wand

Christopher Amundsen Wand (født 28. juni 1987 i Hole i Buskerud) er en norsk politiker (H).
Han har studiekompetanse fra Ringerike videregående skole, et utvekslingsopphold ved Universität St. Gallen i Sveits fra 2009 og Bachelor of Business Administration (BBA) fra Handelshøyskolen BI fra 2010. Wand var daglig leder ved Esso på Hvervenmoen 2006–2007 og økonomiansvarlig i bemannings- og rekrutteringsselskapet Java Personal i Oslo 2009–2011. Fra 2015 til 2018 var han fagansvarlig for myndighetskontakt i Geelmuyden.Kiese.Fra 2018 er han partner og medeier i kommunikasjonsselskapet Kruse Larsen. Wand har vært medlem av Hole kommunestyre og Buskerud fylkesting siden 2011 samt vararepresentant til Stortinget fra Buskerud siden 2013, og har møtt på Stortinget i flere omganger. Wand var formann i Buskerud Unge Høyre 2010–2012 og generalsekretær i Unge Høyre 2012–2015. I 2014 ble han innstilt som ny leder i Buskerud Høyre av valgkomiteens flertall, men tapte avstemningen på årsmøtet mot stortingsrepresentant Kristin Ørmen Johnsen.Han giftet seg i 2018 med tidligere Unge Høyres leder Sandra Bruflot.


== Referanser ==


== Eksterne lenker ==
(no) Christopher Wand hos Stortinget 
(no) Christopher Wand hos Norsk senter for forskningsdata
Jesjurun

Jesjurun er et bibelsk navn. Det antas å kunne bety «rett» eller «oppriktig». Navnet benyttes poetisk på Israel eller symbolsk for Israels barn. Jesjurun nevnes flere ganger i Bibelen, i Det gamle testamentes Femte Mosebok og Jesajaboken.


== Referanser ==
Sivilombudsmannsloven

Sivilombudsmannsloven (fullt navn: lov om Stortingets ombudsmann for forvaltningen) var en norsk lov som etablerte Stortingets ombudsmann for forvaltningen, Sivilombudsmannen. Loven ble vedtatt 22. juni 1962 og trådte i kraft 1. oktober samme år. Den ble formelt opphevet og erstattet av sivilombudsloven (fullt navn: lov om Stortingets ombud for kontroll med forvaltningen) 1. juli 2021. I den nye loven er sivilombudsmannen konsekvent endret til sivilombudet. Der er også noen endringer i sak. Til dømes kunne sivilombudsmannen ikke behandle klager innenfor det militære området, men dét kan sivilombudet.
Sivilombudsmannsloven bestemte at Sivilombudsmannens skulle være Stortingets tillitsmann, med formål å søke å sikre at det i den offentlige forvaltning ikke øves urett mot den enkelte borger og bidra til at offentlig forvaltning respekterer og sikrer menneskerettighetene. Loven etablerte også Sivilombudsmannen som nasjonal forebyggende mekanisme som beskrevet i valgfri protokoll 18. desember 2002 til FNs torturkonvensjon.I henhold til loven er Sivilombudet et verv og velges av Stortinget. Valget gjelder for fire år, og kan bare gjentas én gang. Ifølge den gamle loven måtte Sivilombudsmannen fylle vilkårene for å være høyesterettsdommer og kunne ikke selv være medlem av Stortinget. Den nye loven angir i stedet eksplisitte vilkår for utdannelsenivået til Siviulombudet, og forbyr alle sidegjøremål "uten samtykke fra Stortinget".
Det fulgte av den gamle lovens § 4 at Sivilombudsmannens arbeidsområde var den offentlige forvaltning og alle som virket i dens tjeneste, inkludert frihetsberøvedes forhold i private institusjoner når frihetsberøvelsen hadde grunnlag i en beslutning truffet av en offentlig myndighet. Den nye loven nevner i stedet "alle tilfeller hvor noen kan være underlagt offentlig frihetsberøvelse".


== Referanser ==


== Eksterne lenker ==
Lovdata
Cédric Djeugoué

Cédric Djeugoué (født 28. august 1992) er en kamerunsk profesjonell fotballspiller som spiller for den kamerunske klubben Coton Sport. Han spiller forsvar, og er også en del av det kamerunske landslaget. Han har i sin karriere spilt for flere andre kameruske klubber, blant annet Kadji Sports Academy og Douala. Han har også spilt for den tsjadske klubben Foullah Edifice.
Han ble tatt ut til Fotball-VM 2014 i Brasil. Han startet i Kameruns første gruppespillkamp mot Mexico, men ble byttet ut i pausen.


== Referanser ==


== Eksterne lenker ==
(en) Cédric Djeugoué – FIFA 
(en) Cédric Djeugoué – UEFA 
(en) Cédric Djeugoué – Transfermarkt 
(en) Cédric Djeugoué – national-football-teams.com 
(en) Cédric Djeugoué – FootballDatabase.eu 
(en) Cédric Djeugoué – Soccerway 
(en) Cédric Djeugoué – FBref 
(es) Cédric Djeugoué – as.com
Pavel Demidov

Pavel Nikolajevitsj Demidov (russisk:  Павел Николаевич Демидов, født 17. august 1798 i St. Petersburg, død 5. april 1840 i Mainz) var en russisk offiser, industriutvikler, embedsmann og filantrop.
Han var sønn av Nikolaj Demidov og bror til Anatolij Demidov. Han var gift med Aurora Karamzin, født Stjernvall.
Han ble utdannet ved Lycée Napoléon i Paris. Han deltok i den russiske hærs felttog fra 1812 til 1814. Han fikk sin ilddåp ved slaget ved Borodino. Han var rittmester i Chevaliergarden da han i 1826 forlot det militære.
Demidov var sivilguvernør i Kursk 1831-34.
Han opprettet en stiftelse for enker og foreldreløse etter offiserer falt i tyrkerkrigen, med en kapital på 625.000 rubel, og gav en halv million til beste for velferdsanstalter i Moskva, og samme sum for å lette skjebnen til de de forviste til Sibir.Han innstiftet Demidovprisen, som årene 1830-1917 ble utdelt av det russiske vitenskapsakademi, et akademi som også fikk store pengegaver fra ham.


== Referanser ==


== Litteratur ==
Valentin Janin m.m: Otetsjestvennaja istorija: Istorija Rossii s dreveistsjitsj vremen do 1917 goda : Tom 2. Bolsjaja Rossijskaja enziklopedija, Moskva 1996, s. 15. ISBN 5-85270-049-5.
Dany Nounkeu

Dany Achille Nounkeu Tchounkeu (født 11. april 1986) er en kamerunsk fotballspiller som spiller for den djiboutiske klubben Arta/Solar7. Han er også en del av det kamerunske landslaget. 
Han har spilt for flere andre klubber i sin karriere, blant annet Galatasaray og Gaziantepspor fra Tyrkia. 
Han ble tatt ut til Fotball-VM 2014 i Brasil .


== Referanser ==


== Eksterne lenker ==
(en) Dany Nounkeu – FIFA 
(en) Dany Nounkeu – UEFA 
(en) Dany Nounkeu – Transfermarkt 
(en) Dany Nounkeu – national-football-teams.com 
(en) Dany Nounkeu – WorldFootball.net 
(en) Dany Nounkeu – FootballDatabase.eu 
(en) Dany Nounkeu – Soccerway 
(tr) Dany Nounkeu – Mackolik.com 
(en) Dany Nounkeu – Tyrkias fotballforbund 
(en) Dany Nounkeu – FBref
Benjamin Moukandjo

Benjamin Moukandjo Bilé (født 12. november 1988) er en kamerunsk fotballspiller som spiller for den kinesiske fotballklubben Jiangsu FC. Han er også en del av det kamerunske landslaget. Han har spilt for flere andre klubber i sin karriere, blant annet Monaco og Nîmes fra Frankrike. 


== Landslaget ==
Han ble tatt ut til Fotball-VM 2014 i Brasil .
Han ble tatt ut i Kameruns tropp til FIFA Confederations Cup 2017 i Russland.


== Referanser ==


== Eksterne lenker ==
(en) Benjamin Moukandjo – FIFA 
(fr) Benjamin Moukandjo – Ligue de Football Professionnel 
(en) Benjamin Moukandjo – Transfermarkt 
(en) Benjamin Moukandjo – national-football-teams.com 
(en) Benjamin Moukandjo – WorldFootball.net 
(en) Benjamin Moukandjo – FootballDatabase.eu 
(en) Benjamin Moukandjo – Soccerway 
(en) Benjamin Moukandjo – FBref 
(es) Benjamin Moukandjo – as.com
Henri Bedimo

Henri Bedimo Nsamé (født 4. juni 1984) er en kamerunsk fotballspiller som for tiden er klubbløs.
Han spiller i forsvar, og er også en del av det kamerunske landslaget. Han har spilt for flere andre klubber i sin karriere, blant annet Montpellier og Lens fra Frankrike. 
Han ble tatt ut til Fotball-VM 2014 i Brasil .


== Referanser ==


== Eksterne lenker ==
(en) Henri Bedimo – FIFA 
(fr) Henri Bedimo – Ligue de Football Professionnel 
(fr) Henri Bedimo – LÉquipe 
(en) Henri Bedimo – Transfermarkt 
(en) Henri Bedimo – national-football-teams.com 
(en) Henri Bedimo – FootballDatabase.eu 
(en) Henri Bedimo – Soccerway 
(en) Henri Bedimo – FBref
Fabrice Olinga

Fabrice Olinga (født 12. mai 1996) er en kamerunsk fotballspiller som fra 30. juni 2021 er klubbløs. Han er også en del av det kamerunske landslaget. 
Han har tidligere spilt for ungdomslaget i den spanske klubben Mallorca. Som Málaga-spiller ble han 18. august 2012 tidenes yngste målscorer i La Liga, da han 16 år og 98 dager gammel scoret mot Celta Vigo.Olinga ble tatt ut til Fotball-VM 2014 i Brasil. Med sine 18 år og én måned var han den yngste spilleren i noen av VM-troppene.


== Referanser ==


== Eksterne lenker ==
(en) Fabrice Olinga – FIFA 
(fr) Fabrice Olinga – LÉquipe 
(en) Fabrice Olinga – Transfermarkt 
(en) Fabrice Olinga – national-football-teams.com 
(en) Fabrice Olinga – WorldFootball.net 
(en) Fabrice Olinga – FootballDatabase.eu 
(en) Fabrice Olinga – Soccerway 
(en) Fabrice Olinga – FBref 
(es) Fabrice Olinga – as.com
Edgar Salli

Edgar Salli (født 17. august 1992) er en kamerunsk fotballspiller som fra 1. juli 2019 er klubbløs. Han spiller på midtbanen og er også en del av det kamerunske landslaget. Han har spilt for flere andre klubber i sin karriere, blant annet Monaco og Coton Sport. 
Han ble tatt ut til Fotball-VM 2014 i Brasil .


== Referanser ==


== Eksterne lenker ==
(en) Edgar Salli – FIFA 
(fr) Edgar Salli – Ligue de Football Professionnel 
(en) Edgar Salli – Transfermarkt 
(en) Edgar Salli – national-football-teams.com 
(en) Edgar Salli – WorldFootball.net 
(en) Edgar Salli – FootballDatabase.eu 
(en) Edgar Salli – Soccerway 
(en) Edgar Salli – FBref 
(es) Edgar Salli – as.com
Allan Nyom

Allan-Roméo Nyom (født 10. mai 1988) er en fransk-født kamerunsk fotballspiller som spiller for den spanske fotballklubben Leganés. Han er også en del av det kamerunske landslaget. 
Han har spilt for flere andre klubber i sin karriere, blant annet AC Arles-Avignon og AS Nancy fra Frankrike og West Bromwich Albion FC fra England. 
Han ble tatt ut til Fotball-VM 2014 i Brasil .


== Referanser ==


== Eksterne lenker ==
(en) Allan Nyom – FIFA 
(fr) Allan Nyom – Ligue de Football Professionnel 
(fr) Allan Nyom – LÉquipe 
(en) Allan Nyom – Transfermarkt 
(en) Allan Nyom – national-football-teams.com 
(en) Allan Nyom – WorldFootball.net 
(en) Allan Nyom – Soccerbase.com 
(en) Allan Nyom – FootballDatabase.eu 
(en) Allan Nyom – Soccerway 
(en) Allan Nyom – FBref
RAF Wigsley

Royal Air Force Station Wigsley, også kjent som RAF Wigsley, er en forhenværende Royal Air Force flystasjon lokalisert 11,7 km (7,3 miles) øst for Tuxford, Nottinghamshire og 12,2 km (7.6 miles) vest av Lincoln, Lincolnshire i England. Flystasjonen ble etablert under andre verdenskrig, i 1941 og ble nedlagt i 1958, området er i dag tilbakeført til landbruk.


== Litteratur ==
Jefford, C.G, MBE,BA ,RAF (Retd). RAF Squadrons, a Comprehensive Record of the Movement and Equipment of all RAF Squadrons and their Antecedents since 1912 Shrewsbury, Shropshire, UK: Airlife Publishing, 1988. ISBN 1-84037-141-2


== Eksterne lenker ==
Nettside om RAF Wigsley, med kartskisse (engelsk)
Flyfoto av området i dag, fra nettsted over forhenværende flystasjoner (engelsk)
Sammy N’Djock

Sammy N'Djock (født 25. februar 1990) er en kamerunsk fotballspiller som spiller for den amerikanske fotballklubben Minnesota United FC. Han spiller som målvakt, og er også en del av det kamerunske landslaget. Han har spilt for flere andre klubber i sin karriere, blant annet Antalyaspor og Lille. 
Han ble tatt ut til Fotball-VM 2014 i Brasil .


== Referanser ==


== Eksterne lenker ==
(en) Sammy N'Djock – FIFA 
(en) Sammy N'Djock – Transfermarkt 
(en) Sammy N'Djock – national-football-teams.com 
(en) Sammy N'Djock – WorldFootball.net 
(en) Sammy N'Djock – FootballDatabase.eu 
(en) Sammy N'Djock – Soccerway 
(tr) Sammy N'Djock – Mackolik.com 
(en) Sammy N'Djock – Tyrkias fotballforbund 
(en) Sammy N'Djock – Tyrkias fotballforbund 
(en) Sammy N'Djock – FBref
Nikolaj Demidov

Nikolaj Nikititsj grev Demidov (russisk: Николай Никитич Демидов, født 1773 i Tsjirkovitsy nær St. Petersburg, død 22. april 1828 i Firenze) var en russisk forretningsmann, kunstsamler og kunstmesén.
Han tilhørte den innflytelsesrike adelsslekten Demidov, som slo seg opp i forretningslivet. Han forvaltet sine store gruvebedrifter og støttet seg på mange tyske gruvearbeidere og ledere. Han utmerket seg under tyrkerkrigen i 1791, og i krigen i 1812 stilte han opp et regiment på egen bekostning.
Etter freden bodde han i lenger tid i  Paris og Firenze, samlet på begge steder rundt seg kretser av intellektuelle og kunstnere, og brukte av sin betydelige formue til veldedighet og til kunstens fremme.
Demidov var gift med baronesse Jelisaveta Aleksandrovna Stroganova (1779–1818), og de fikk to sønner: Pavel Nikolajevitsj Demidov (1798–1840) og Anatole Demidoff di San Donato (1813–1870).


== Referanser ==


== Litteratur ==
Valentin Janin m.m: Otetsjestvennaja istorija: Istorija Rossii s dreveistsjitsj vremen do 1917 goda : Tom 2. Bolsjaja Rossijskaja enziklopedija, Moskva 1996, s. 15. ISBN 5-85270-049-5.


== Eksterne lenker ==
Princely House Demidov de San Donato
RAF Upper Heyford

RAF Upper Heyford var en Royal Air Force flystasjon lokalisert 8 km (miles)  nordvest av Bicester nær landsbyen Upper Heyford, Oxfordshire i England.
Flystasjonen ble først brukt av Royal Flying Corps i 1916 men ble ikke benyttet for flyging før juli 1918 av Royal Air Force. I mellomkrigstiden og under andre verdenskrig inntil 1950 ble RAF Upper Heyford primært brukt som base for trening av personell. Under Den kalde krigen ble RAF Upper Heyford først benyttet som base for United States Air Force bombefly fra Strategic Air Command (SAC) og senere United States Air Forces In Europe (USAFE) taktisk rekognosering, jagerfly og jagerbombere i Storbritannia.
De amerikanske styrkene forlot basen i desember 1993 og RAF Upper Heyford ble formelt nedlagt i 1994.


== Eksterne lenker ==
(en) RAF Upper Heyford – kategori av bilder, video eller lyd på Commons 
Historisk nettsted for flystasjon RAF Upper Heyford (engelsk)
«WW2 Airfields of Oxfordshire - Upper Heyford» (engelsk)
Kolyvan

Kolyvan (russisk Колыва́нь) er en by i Novosibirsk oblast, ved elven Ob, 30 kilometer nord for Novosibirsk. Folkemengden var på 12 140 innbyggere tidlig i 2013.Byen het Tsjausski ostrog til 1822.
Kolyvan er fremst kjent for de rike omgivende sølvfunnene.


== Referanser ==


== Eksterne lenker ==
Offisielt nettsted 
(en) Kolyvan – kategori av bilder, video eller lyd på Commons 
Nettside for rajonforvaltningen
Johan Ludwig Wegner

Johan Ludwig Wegner (født 7. august 1830 på Fossum hovedgård i Modum, død 7. april 1893 i Larvik) var en norsk jurist, embedsmann og trelasthandler. Han var byfogd i Larvik fra 1884 til 1893.
Johan Ludwig Wegner, vanligvis kalt Ludwig eller J.L. Wegner, var sønn av godseier, verkseier, trelasthandler og generalkonsul Benjamin Wegner og Henriette Seyler, og ble født på Fossum hovedgård i Modum, der faren var administrerende direktør og medeier i Blaafarveværket. Han ble oppkalt etter morfaren, bankieren Ludwig E. Seyler i Hamburg. I 1836 kjøpte familien Frogner Hovedgård i Aker, der de bodde til 1849.
Han ble utdannet cand.jur. ved Det Kongelige Frederiks Universitet i 1851 og arbeidet i Indredepartementet 1852–1856. Han sluttet i departementet for å gå inn i farens trelastforretning i 1856 og var daglig leder i trelastfirmaet Juel, Wegner & Co. som var eid av faren og Iver Albert Juel. Firmaet engasjerte seg i trelasthandel i Drammensvassdraget og i Glommavassdraget. Senere etablerte han sitt eget trelastfirma J.L. Wegner & Co., og drev som trelastgrosserer i kompaniskap med M.N. Iversen og broren H.B. Wegner. Han var medlem av bestyrelsen i Hafslunds Saugbrug.I 1868 sluttet han som trelasthandler og vendte tilbake til en stilling i Indredepartementet. Etter halvannet år i Indredepartementet ble han ansatt i Statens Jernbaneanlæg, der han etter kort tid ble hovedkasserer (økonomidirektør). I denne stillingen hadde han en viktig rolle i utbyggingen av jernbanenettet i Norge; Statens Jernbaneanlæg hadde et av de største budsjettene i staten. Han sluttet som hovedkasserer i forbindelse med omorganiseringen av Statens Jernbaneanlæg til Norges Statsbaner, og var byfogd i Larvik fra 1884 til 1893.
Han var gift med Blanca Bretteville, datter av statsminister Christian Zetlitz Bretteville, som hadde vært Wegners sjef i Indredepartementet. De var foreldre til kvinnesakskvinnen Olga Thinn, som var gift med høyesterettsjustitiarius Karenus Kristofer Thinn.
Ifølge folketellingen for 1885 var Wegner og hans familie bosatt i Abr. Andersens gård i Larvik.


== Referanser ==


== Litteratur ==
Rolf B. Wegner (f. 1898): Familien Wegner, Halden, 1963
Rolf B. Wegner (f. 1940): Oldefar Heinrich Wegner forteller, 2010
Rolf B. Wegner (f. 1940): Wegner-slektens virksomhet ved Glomma, 2011
Olga Thinn

Olga Thinn (født 12. juni 1858 i Drammen, død 6. januar 1943 på Vinderen), født Olga Wegner, var en norsk kvinnesaksforkjemper og humanitær leder.
Hun var datter av byfogd Johan Ludwig Wegner og Blanca Bretteville; hennes bestefedre var industriherren Benjamin Wegner og statsminister Christian Zetlitz Bretteville. Hun var gift med høyesterettsjustitiarius Karenus Kristofer Thinn. Hun var bl.a. mor til høyesterettsadvokat Jakob Thinn.
Hun arbeidet som lærer fra 1878 til hun giftet seg i 1881. Mens hun bodde i Tromsø stiftet hun Tromsø sanitetsforening. Etter at hennes mann ble lagmann i Oslo, gikk hun inn for kvinnesaken. Hun var i en årekke formann i Oslo Hjemmenes Vel, formann i Ebenezerforeningen (Oslo Indremisjons redningshjem for unge piker), i 16 år formann i Oslo kvinneråd og viseformann i Moralvernforeningen. Hun var æresmedlem av Norske kvinners nasjonalråd og mottok Kongens fortjenstmedalje i gull.Det finnes et portrett av Olga Thinn malt av Renée Sund.


== Referanser ==


== Litteratur ==
Elisa Tandberg, Ottesen; slekten fra Rødby på Lolland, Oslo, 1950, s. 119–120
Joshua Gomez

Joshua Eli Gomez (født 20. november 1975) er en amerikansk skuespiller, kjent for sin rolle som Morgan Grimes i TV-serien Chuck. Han er yngre bror av skuespilleren Rick Gomez.
Gomez har hatt en tilbakevendende rolle i TV-serien Sporløst forsvunnet som datateknikeren «James Mackeroy». Han har også deltatt i en rekke reklamefilmer, blant annet for IBM. I 2004 hadde han rollen som «Sammy Stinger» i komedien Bring It On Again (direkte-til-video). Han har også hatt en del oppdrag som stemmeskuespiller, blant annet sammen med sin bror i det japanske videospillet Final Fantasy X-2.
Siden september 2007 har han hatt sin mest kjente rolle som tittelfigurens kompis, «Morgan Grimes».


== Filmografi ==


== Eksterne lenker ==
(en) Joshua Gomez på Internet Movie Database 
(fr) Joshua Gomez på Allociné 
(en) Joshua Gomez på AllMovie 
(en) Joshua Gomez hos TV Guide 
(en) Joshua Gomez hos The Movie Database
Ruth av Rosenborg

Ruth grevinne av Rosenborg (født Ruth Nielsen  8. oktober 1924 i Frederiksborg, død 25. juli 2010) var en dansk grevinne. 
Hun var datter av direktør Kaj Nielsen, og ble i 1949 gift med sin skolekammerat prins Flemming, som i den forbindelse måtte avgi sin tittel og i stedet ble greve av Rosenborg. De fikk sammen sønnene Axel, Birger, Carl Johan og datteren Desirée. Paret, som var hyppige gjester ved hoffet i Norge, var gift frem til Flemmings død i 2002. 
Grevinne Ruth er begravet i Bernstorff slottshave sammen med sin mann.


== Referanser ==
Forsvarets sikkerhetsbestemmelser for landmilitær virksomhet (UD 2-1)

Forsvarets sikkerhetsbestemmelser for landmilitær virksomhet også kjent som Utdanningsdirektiv 2–1 (eller under korttittelen UD 2–1) er et overordnet rammeverk som regulerer et minimum av sikkerhetsbestemmelser for norsk landmilitær virksomhet. Direktivet er ugradert, og det oppdateres jevnlig.
Bestemmelsene gjelder for all landmilitær virksomhet i Norge, og for styrker underlagt kommandoen til Forsvarets operative hovedkvarter (FOH) som løser oppdrag i
operasjoner i og utenfor Norge, når ikke annet følger av overordnet sivilt og militært regelverk, eller bestemmelser gitt av sjef for FOH. UD 2–1 er overordnet bestemmelser gitt i våpenreglement, bruksanvisninger etc.
Bestemmelsene kan fravikes i nødverge- og nødrettsituasjoner, og kan også fravikes i forbindelse med gjennomføring av operasjoner og under trening på spesielle teknikker, men da etter søknad.
Bestemmelsene er ganske detaljerte og hovedkapitlene i 2014/2015 utgaven er:

Alminnelige regler for sikkerhet
Ammunisjon og blindgjengere, miner og sprengning
Skyting alle våpen
Fallskjermhopping
Kjøring og transporttjeneste
Øvinger og annen tjeneste
Militær tjenestehund og massetjeneste
Aktiviteter i kystmiljø, vann og vassdragUD 2–1 punkt 3.4.4.1 er for eksempel sikkerhetsavstandene for løsammunisjon (også kjent som rødplast eller rødfis); uten montert rekylforsterker er avstanden 20 m for kaliber til og med 12,7 mm. Med montert rekylforsterker er avstanden 10 m for 12,7 mm og 2 m for mindre kalibre. Et annet eksempel er punkt 2.6.4.1 som angir at knallskudd (håndgranatsimulator) ikke skal kastes nærmere personell enn 10 m, og at de ikke skal brukes i lukket rom hvor personell oppholder seg.


== Eksterne lenker ==
UD 2-1 Arkivert 20. februar 2018 hos Wayback Machine. oppdatert på Forsvarets hjemmesider.
Forsvarets sikkerhetsbestemmelser for landmilitær virksomhet (UD 2–1)
Åpningsseremonien til VM i fotball 2014

Åpningsseremonien til VM i fotball 2014 fant sted på Arena de São Paulo torsdag 12. juni 2014 kl. 15.15 lokal tid.
660 dansere var i aksjon under seremonien koreografert av den kjente brasilianske koreografen Paulo Barros


== Showet ==
Dansen var inspirert av, og en hyllest til naturen, folket og fotballen i Brasil. Tre ensembler var i aksjon, og showet kulimnerte med en finale der en fotball i midten av arenaen ble åpnet og den brasilianske sangerinnen Claudia Leitte startet det musikalske innslaget. Hun ble etter hvert akkompagnert av Pitbull og Jennifer Lopez, som sammen framførte den offisielle VM-sangen "We Are One (Ole Ola)".

Til motsetning til vanlig praksis der FIFA-presidenten har åpnet turneringen formelt, ble denne turneringen ble erklært åpnet ved at 3 barn slapp fri duer i midten av arenaen.


== Referanser ==


== Eksterne lenker ==
(en) Opening ceremony of the 2014 FIFA World Cup – kategori av bilder, video eller lyd på Commons
Nina Arkina

Nina Arkina (født 3. juli 1892 i Odessa, død 24. september 1980) var en russiskfødt norsk forfatterinne. 
Arkina utga flere bøker, hvorav de fleste med emner fra russisk historie. Hun skrev biografiske romaner om blant andre Katarina den store (1949), Alexander I (1950–1951), Alexander II (1956) samt om matematikeren Sofja Kovalevskaja (1967).Hun ble i 1930 gift med forfatter og politiker Victor Mogens.


== Referanser ==